છોટા ઉદેપુર જિલ્લાની એક ઓળખ પણ કહી શકાય તેવું કુસુમ સાગર તળાવ રજવાડી શાસન સમયનું તળાવ છે. તે સમયે છોટા ઉદેપુર વિસ્તારમાં પાણીની સમસ્યા રહેતી ત્યારે રજવાડાઓ દ્વારા આ તળાવને બનાવવામાં આવ્યું હતું. જેને લઈ આ વિસ્તારના જળસ્તર ઉપર આવ્યા હતા અને પીવાના પાણીની સમસ્યા દૂર થઈ હતી. છોટા ઉદેપુરનું કુસુમ સાગર તળાવ એ રજવાડાના સમયમાં બનાવવામાં આવ્યું હતું. તળાવની ફરતે પલેટફોર્મ પણ બનાવવામાં આવ્યું હતું. જ્યાં સાંજના સમયે લોકો કિનારા પર બેસીને ઠંડકનો એહસાસ કરતા. પરંતુ તળાવ હાલ બિસ્માર હાલતમાં છે.